शिमला/मंडी. अगर कुछ करने का जज्बा हो तो उसमें उम्र का बंधन आड़े नहीं आता। इस बात को हिमाचल प्रदेश की जबना चौहान ने सच कर दिखाया है। महज 22 साल की उम्र में गांव की प्रधान (सरपंच) बनकर शराबबंदी और स्वच्छता अभियान के लिए मुहिम छेड़ने वाली जबना की मुख्यमंत्री और राज्यपाल पीठ थपथपा चुके हैं। अब प्रधानमंत्री नरेंद्र मोदी भी इंटरनेशनल वुमन्स डे के मौके पर गांधीनगर में जबना को सम्मानित करेंगे। एंकर से प्रधानी तक का सफर...
- 8 मार्च को इंटरनेशनल वुमन्स डे के मौके पर गुजरात के गांधीनगर में स्वच्छ शक्ति कार्यक्रम का आयोजन किया गया है।
- समाज के क्षेत्र में बेहतर काम करने वालीं महिलाओं को इस कार्यक्रम में बुलाया गया है। इसके लिए वे गांधीनगर के लिए रवाना हो गईं हैं।
- कार्यक्रम में मुख्य अतिथि प्रधानमंत्री नरेंद्र मोदी इन महिलाओं को सम्मानित करेंगे।
- युवा प्रधान जबना इस कार्यक्रम में सम्मानित होंगीं और अन्य महिलाओं को स्वच्छता व शराबबंदी के प्रति जागरूक करेंगीं।
न्यूज एंकर जबना की कहानी
- साधारण मध्यमवर्गीय परिवार से ताल्लकु रखने वाली जबना चौहान ने स्थानीय स्कूल और कॉलेज से अपनी पढ़ाई पूरी की थी।
- उन्होंने अपने करियर की शुरुआत एक न्यूज चैनल में रिपोर्टर और एंकर से की, लेकिन उनका मन प्रत्यक्ष रूप से गरीबों की सेवा करने का था।
- समाज के लिए कुछ करने का जज्बा रखने वाली जबना ने 22 साल की उम्र में गांव के प्रधानी का चुनाव लड़ा और जीता भी।
- उन्होंने ग्राम पंचायत में बाकायदा प्रस्ताव पारित करवाकर शराबबंदी करवाई। हालांकि, उन्हें लोगों के विरोध का कई दिनों तक सामना करना पड़ा था।
- इसके अलावा पीएम के महत्वाकांक्षी स्वच्छ भारत मिशन के तहत प्रधान जबना ने गांव को स्वच्छ बना दिया।
देश-प्रदेश में मॉडल बनी पंचायत
- मंडी जिले के सिराज क्षेत्र में थरजूण पंचायत युवा प्रधान जबना चौहान के प्रयासों के चलते मॉडल पंचायत बन गई है।
- महज एक साल के भीतर जबना ने अपने अथक प्रयासों के चलते गांव को प्रदेश के नक्शे में ला दिया।
- प्रदेश के राज्यपाल आचार्य देवव्रत भी जबना चौहान को बधाइयां दे चुके हैं।
- हिमाचल प्रदेश के पंचायती राज मंत्री अनिल शर्मा के साथ जबना चौहान।
- जबना चौहान के काम की मुख्यमंत्री वीरभद्र सिंह भी सराहना कर चुके हैं।
ऐसे चुना गया जबना को
- नेशनल लेवल के सम्मान समारोह के लिए जबना चौहान को केंद्रीय पेयजल और स्वच्छता मंत्रालय ने चुना है।
- मंत्रालय ने प्रदेश सरकार से राज्यभर की महिला चैंपियन्स के नाम मांगे थे, जिसमें जबना का नाम आगे बढ़ाया गया।
- गौरतलब है कि थरजुण पंचायत स्वच्छता के क्षेत्र में प्रदेश में पहला स्थान रखती है।
- इस गांव की प्रधान जबना चौहान को सीएम वीरभद्र ने बेस्ट प्रधान के अवॉर्ड से भी सम्मानित किया था।
आगे की स्लाइड् में देखिए, बेस्ट ग्राम प्रधान जबना चौहान के फोटोज...
hin_Deva hin_Deva hin_Deva hin_Deva hin_Deva bho_Deva awa_Deva hin_Deva hin_Deva hin_Deva hin_Deva awa_Deva awa_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva awa_Deva bho_Deva